
NARUČITELJ: 	Društvo osoba s tjelesnim invaliditetom Međimurske županije, Ante Starčevića 1, 40 000 Čakovec, zastupano po predsjednici Miljenki Radović, OIB 50799377134 


ISPORUČITELJ:	_______________________________________________________________
_______________________________________________________________
_______________________________________________________________

zaključuju

UGOVOR 
o nabavi i dostavi paketa kućanskih i osnovnih higijenskih potrepština 
u sklopu projekta „ŽELIM - POMOĆ DIJELIM IV“

Članak 1.
Predmet ovog Ugovora je nabava i dostava paketa kućanskih i osnovnih higijenskih potrepština za krajnje korisnike u sklopu projekta „Želim – pomoć dijelim“ prema Ponudi ponuditelja temeljem provedene nabave sukladno dokumentu Postupci nabave za osobe koje nisu obveznici Zakona o javnoj nabavi (NOJN), koji je sastavni dio Ugovora o dodjeli bespovratnih sredstava, kodni broj: SF.3.4.11.01.0298 iz Poziva „Zaželi – Prevencija zapošljavanja”. 
Ponuda sa svim prilozima nalazi se u prilogu ovog Ugovora i čini njegov sastavni dio. 

Članak 2.
Ugovorene cijene robe su cijene iz Ponude, Prilog III – Ponudbeni troškovnik koji je sastavni dio ovoga Ugovora.
U cijenu ponude uračunati su svi troškovi i popusti te franco dostava na adresu Centar DOSTI, Podturen, Glavna 2, 40 317 Podturen.
Ugovorene cijene robe nepromjenjive su za vrijeme trajanja ovoga Ugovora.
Cijena Ponude bez PDV-iznosi:  ___________________________ eura
PDV: 				      ___________________________ eura
a ukupna cijena Ponude (s PDV-om) iznosi: __________________ eura.

Članak 3.
Rok isporuke definiran je u Prilogu IV.1. — Specifikacije isporuke po datumima i paketima. Pod dostavom se podrazumijeva franco dostava na adresu iz članka 2. ovog Ugovora prema količinama utvrđenim u paketima navedenim u Prilogu III. 
Naručitelj zadržava pravo mijenjati periode isporuke robe te zadržava pravo mijenjanja ugovorene količine sukladno stvarnim potrebama. 

Članak 4.
Isporučitelj se obvezuje isporučiti robu na način kako je to utvrđeno u Prilogu IV.

Članak 5.
Naručitelj je dužan odmah po primitku robe obaviti količinski pregled primljene robe, te o
eventualnim količinskim nedostacima ili drugim utvrđenim pogreškama obavijestiti Isporučitelj odmah po pregledu, a najkasnije u roku od 3 (tri) dana od dana primitka robe.



Članak 6.
Ukoliko se utvrdi da isporučena roba nije odgovarajuće količine ili se utvrde neke druge pogreške, Isporučitelj se obvezuje Naručitelju u roku od 3 dana isporučiti robu odgovarajuće količine, bez utvrđenih nedostataka ili bez drugih utvrđenih pogrešaka.
Eventualne troškove proizašle radi zamjene robe od one određene ovim Ugovorom i ponudom
snosi Isporučitelj. 

Članak 7.
Naručitelj i Isporučitelj će prilikom svake isporuke robe sačiniti te potpisati primopredajni zapisnik o
obavljenoj isporuci robe iz članka 1. ovog Ugovora.

Članak 8.
Naručitelj se obvezuje platiti isporučenu robu Isporučitelju najkasnije u roku od 30 (trideset) dana od dana zaprimanja računa za isporučenu robu.

Članak 9.
Isporučitelj se obvezuje poštivati cijene navedene u Ponudbenom troškovniku. 

Članak 10.
Ukoliko Isporučitelj svojom krivnjom ne izvrši ugovorne obveze u roku navedenom u ovom Ugovoru, za svaki dan prekoračenja ugovornog roka Naručitelj će zaračunati Isporučitelju ugovornu kaznu u
iznosu od 0,25% ukupno ugovorne cijene, koja ugovorna kazna ne može prekoračiti 10% ukupno
ugovorene cijene.

Članak 11.
Isporučitelj jamči da je roba u vrijeme primopredaje u skladu sa ugovorom i ponudbenim troškovnikom te da nema mana koje onemogućuju ili smanjuju njenu vrijednost ili prikladnost za redovnu upotrebu.
Isporučitelj je dužan u roku od 20 (dvadeset) dana od dana potpisa ovog Ugovora s rokom važenja 60  (šezdeset) dana nakon ugovorenog roka za završetak ugovora, Naručitelju predati jamstvo za uredno ispunjenje Ugovora (u izvorniku) za slučaj povrede ugovornih obveza u iznosu od 10% (deset posto) od cjelokupne vrijednosti ugovora bez PDV-a.

Jamstvo se podnosi  u obliku neopozive bankarske garancije naplative „na prvi poziv“ i „bez prava prigovora“ ili uplatom novčanog pologa u iznosu 10% vrijednosti Ugovora o nabavi bez PDV-a na žiro račun IBAN: HR2823600001102398755 (Zagrebačka banka d.d.), Model:00,  Poziv na broj: OIB uplatitelja. 
Po urednom izvršenju i isteku Ugovora o nabavi, Naručitelj će u roku od 20  (dvadeset) dana od dana isteka Ugovora u korist odabranog Ponuditelja izvršiti povrat jamstva za uredno izvršenje ugovora.

Članak 12.
Na sve što nije regulirano ovim Ugovorom primjenjivat će se odredbe Zakona o obveznim odnosima                 (NN 35/05., 41/08., 125/11., 78/15.,  29/18, 126/21., 114/22., 156/22., 145/23. i 155/23.).

Članak 13.
Naručitelj i Isporučitelj su suglasni da će sve sporove koji proisteknu iz ovog ugovora rješavati sporazumno. Ukoliko se sporazum ne postigne, stranke se podvrgavaju odluci mjesno nadležnog trgovačkog suda Naručitelja. 



[bookmark: _GoBack]Članak 14.
Ugovor je sastavljen u 4 (četiri) istovjetna primjerka, od kojih svaka ugovorna strana zadržava po
2 (dva) primjerka.
Ovaj Ugovor stupa na snagu danom obostranog potpisa.



U Čakovcu, ___________________



NARUČITELJ						ISPORUČITELJ
Društvo osoba s tjelesnim invaliditetom			
Međimurske županije 						
Predsjednica Društva Miljenka Radović 			 


_______________________________                             ________________________________                     

